|  |
| --- |
| 06.05.2021-ғы № -04/642-И шығыс хаты06.05.2021-ғы № 3077 кіріс хаты |

 **«Бекітемін»**

**Қазақстан Республикасы Мемлекеттік қызмет істері агенттігінің төрағасы**

**\_\_\_\_\_\_\_\_\_\_\_\_\_ А. Жаилғанова**

**2021 жылғы«\_\_\_\_»\_\_\_\_\_\_\_\_\_\_\_**

**«Үздік Әдеп жөніндегі уәкіл»**

**республикалық конкурсын өткізу жөніндегі**

**әдістемелік ұсынымдар**

1. **Жалпы ережелер**
2. Әдістемелік ұсынымдарды Қазақстан Республикасының Мемлекеттік қызмет істері агенттігі (бұдан әрі – Агенттік) «Үздік Әдеп жөніндегі уәкіл» республикалық байқауының (бұдан әрі – Конкурс) ұйымдастырылу және өткізілу тәртібін реттейді.
3. Конкурсты өткізу мақсаттары:

1) Әдеп жөніндегі уәкілдердің қызметін жетілдіруді ынталандыру;

2) Әдеп жөніндегі уәкілдердің рейтингін құру.

3. Конкурстың міндеттері:

1) моральдық-әдептік құндылықтарды ілгерілету арқылы мемлекеттік қызметтің беделін арттыру;

2) Әдеп жөніндегі уәкіл туралы оң қоғамдық пікір қалыптастыру.

4. Конкурсқа орталық мемлекеттік органдардың дербес Әдеп жөніндегі уәкілдері, жергілікті атқарушы органдардың дербес және міндеттері жүктелген Әдеп жөніндегі уәкілдер қатысады.

5. Конкурс «Орталық мемлекеттік органның Үздік Әдеп жөніндегі уәкілі» және «Жергілікті атқарушы органының Үздік Әдеп жөніндегі уәкілі» 2 номинациядан тұрады.

6. Конкурс екі этапта өткізіледі:

1) I этап – аумақтық деңгей *(облыстық деңгей).* Жергілікті атқарушы органдардың әдеп жөніндегі уәкілдерін (дербес және жүктелген Әдеп жөніндегі уәкілдер) және орталық мемлекеттік органдардың Әдеп жөніндегі уәкілдерін конкурстық комиссиялар іріктейді, онда екінші кезеңге қатысу үшін ұсынылатын конкурстың бірінші кезеңінің жеңімпаздары айқындалады;

2) II этап – республикалық деңгейді республикалық конкурс комиссиясы өткізеді, онда конкурс жеңімпаздары айқындалады.

7. Қатысушыларды бағалау үшін конкурстың бірінші кезеңінде өңірлік конкурстық комиссия (бұдан әрі – өңірлік комиссия) құрылады, оның құрамы тиісті облыстық әкімдіктің (бұдан әрі – әкімдік) келісімі бойынша Агенттіктің тиісті аумақтық департаменті (бұдан әрі – Департамент) бекітеді.

Өңірлік комиссия Агенттік департаментінің жанынан құрылады және 5 мүшеден және хатшыдан тұрады.

Өңірлік комиссия мемлекеттік органдар, үкіметтік емес ұйымдар, бұқаралық ақпарат құралдары өкілдерінің, тәуелсіз сарапшылардың және өзге де тұлғалардың қатарынан қалыптастырылады, Департамент басшысы немесе басшысының орынбасары өңірлік комиссияның төрағасы болып табылады.

Өңірлік комиссия оның конкурстық комиссияның қызметіне басшылық жасайды, жалпы бақылауды жүзеге асырады. Конкурстық комиссияның шешімдерін қабылдау кезінде даулы мәселелер туындаған жағдайда төрағаның дауысы шешуші болып табылады.

Өңірлік комиссияның отырысы, егер оған Комиссия құрамы мүшелерінің кемінде жартысы қатысса, заңды деп есептеледі.

Әрбір үміткер бойынша шешім өңірлік комиссия мүшелері бағалау парақтарында қоятын балдарды есептеу және Конкурсқа қатысушылардың рейтингін жасау арқылы қабылданады.

Отырыс қорытындылары хаттамамен ресімделеді, оған өңірлік комиссияның төрағасы мен хатшысы қол қояды.

Өңірлік комиссияның қызметін ұйымдастырушылық сүйемелдеуді Департамент және әкімдік қызметкерлері жүзеге асырады.

8. Орталық мемлекеттік органдардың Әдеп жөніндегі дербес уәкілдеріне қатысушыларды бағалау үшін конкурстың бірінші кезеңінде конкурстық комиссия (бұдан әрі - Комиссия) құрылады, оның құрамын Мемлекеттік қызмет саласындағы бақылау департаментінің ұсынысы негізінде (бұдан әрі – МҚСБД). Агенттік Төрағасының орынбасары бекітеді.

Аталған комиссия 3 мүшеден және хатшыдан құрылады.

Комиссия төрағасы оның қызметіне басшылық жасайды, жалпы бақылауды жүзеге асырады. Конкурстық комиссияның шешімдерін қабылдау кезінде даулы мәселелер туындаған жағдайда төрағаның дауысы шешуші болып табылады.

Комиссия отырысы, комиссияның барлық мүшелері қатысқан кезде заңды деп есептеледі.

Әрбір үміткер бойынша шешімді комиссия мүшелері бағалау парақтарында қоятын балдарды есептеу және Конкурсқа қатысушылардың рейтингін жасау арқылы қабылдайды.

Комиссия қызметін ұйымдастырушылық сүйемелдеуді МҚСБД қызметкерлері жүзеге асырады.

9. Конкурстың жеңімпаздарын анықтау үшін республикалық конкурстық комиссия (бұдан әрі - республикалық комиссия) құрылады, оның құрамын Агенттік айқындайды.

Республикалық комиссия агенттіктің қызметкері болып табылатын 7 мүшеден және хатшыдан тұрады.

Республикалық комиссияның отырысы, егер оған Комиссия құрамы мүшелерінің кемінде жартысы қатысса, заңды деп есептеледі.

Республикалық комиссияның құрамына өкілді органдарың депутаттары, орталық мемлекеттік органдардың басшылары (өкілдері), халықаралық, қоғамдық және ғылыми-білім беру ұйымдарының басшылары (өкілдері) және өзге де адамдар енгізілуі мүмкін.

Республикалық комиссияның қызметін ұйымдастырушылық сүйемелдеуді Агенттіктің орталық аппаратының қызметкерлері жүзеге асырады.

Агенттік Төрағасының орынбасары Республикалық комиссияның төрағасы болып табылады.

Республикалық комиссияның төрағасы оның қызметіне басшылық жасайды, жалпы бақылауды жүзеге асырады. Республикалық комиссияның шешімдерін қабылдау кезінде даулы мәселелер туындаған жағдайда Төрағаның дауысы шешуші болып табылады.

Конкурс жеңімпаздары республикалық комиссияның шешімі бойынша анықталады.

Комиссия шешімі хаттамамен ресімделеді, оған Комиссия төрағасы мен хатшысы қол қояды.

10. Конкурстық комиссия хатшысы:

1) кандидаттардың құжаттарын қабылдауды жүзеге асырады;

2) конкурстық комиссияның отырыстарын ұйымдастырады;

3) конкурс комиссиясы отырысының хаттамасын ресімдейді және конкурс қорытындысы бойынша конкурс жеңімпазына материалдарды қалыптастырады;

4) мемлекеттік органдардың ресми сайттарында және бұқаралық ақпарат құралдарында орналастыру үшін конкурс нәтижелері туралы ақпарат береді;

5) конкурс міндеттерінен туындайтын, өзге де өкілеттікті жүзеге асырады.

11. Осы Әдістемелік ұсынымдар Әдеп жөніндегі уәкілдердің, аумақтық бөлімшелердің назарына ақпарат ретінде хабарланады және Агенттіктің интернет-ресурсында орналастырылуға жатады.

**II. Конкурсты дайындау және өткізу тәртібі**

12. Конкурс оны өткізудің басталғаны туралы хабарландыруды орналастырудан басталады.

Конкурс өткізу туралы хабарландыру осы Әдістемелік ұсынымдарға
1-қосымшаға сәйкес Агенттіктің интернет-ресурсында 2021 жылғы 30 мамырға дейін орналастырылады.

13. Конкурс өткізу туралы хабарландыруда Конкурсқа қатысу үшін құжаттарды ұсыну мерзімі мен тәртібі көрсетіледі.

14. Конкурсқа қатысу үшін үміткерлер құжаттарды ұсыну мерзімі ішінде мынадай құжаттарды ұсынады:

1) осы Әдістемелік ұсынымдарға 2-қосымшаға сәйкес нысан бойынша Конкурсқа қатысу туралы өтініш;

2) осы Әдістемелік ұсынымдарға 3-қосымшаға сәйкес Әдеп жөніндегі уәкілдердің қызметін бағалау өлшемшарттарына сәйкес растайтын материалдарды ұсына отырып, толық ақпаратты қамтитын қызмет туралы есеп;

3) қызметтік тізім (кадр қызметімен расталған);

4) «Мемлекеттік қызметшілердің моральдық-этикалық құндылықтарын дамытуға менің қосқан үлесім» тақырыбындағы уәждемелік эссе, «көлемі
2 парақтан аспайтын, А-4 форматындағы парақтарда басылған, қарпі – Times New Roman 14, жоларалық интервал-бір;

Уәждемелік эсседе үміткердің кәсіби қызметіндегі негізгі жеке жетістіктерін, өз қызметіндегі проблемаларды шешуге, мемлекеттік органның өзіне жүктелген міндеттер мен функцияларды іске асыру процесіне қосқан жеке үлесін, сондай-ақ іске асырылған жобалардың тізбесін (болған жағдайда) дәлелді баяндау қажет. Сондай-ақ эсседе моральдық-этикалық құндылықтарды ілгерілету үшін Әдеп жөніндегі уәкілдің қысқа мерзімді (1 айдан 3 айға дейін), орта мерзімді (3 айдан 1 жылға дейін) және ұзақ мерзімді (1 жылдан 3 жылға дейін) міндеттері мен мақсаттарын көрсету қажет.

15. Өңірлік және конкурстық комиссия құжаттарды қабылдау мерзімі аяқталған күннен бастап 10 жұмыс күні ішінде конкурсқа қатысушылардың әрқайсысымен әңгімелесу (оның ішінде онлайн режимінде) өткізеді және осы Әдістемелік ұсынымдарға 3-қосымшада көзделген өлшемшарттарға және уәждемелік эссеге сәйкес қызметін бағалауды жүзеге асырады және біріші этаптың қорытындысын шығарады.

Әңгімелесу барысында қатысушыларға кәсіптік қызметі бойынша сұрақтар, Әдеп жөніндегі уәкілдердің қызметін бағалау өлшемшарттары, уәждемелік эссе бойынша бойынша нақтылайтын сұрақтар қойылуы мүмкін.

16. Конкурсты өткізуді ұйымдастырушылық сүйемелдеуді және техникалық қамтамасыз етуді Агенттік жүзеге асырады.

**III. Конкурс қорытындысын шығару**

17. Әңгімелесу және бағалау қорытындысы бойынша конкурстық комиссия «Үздік Әдеп жөніндегі уәкіл» конкурсында жеңімпаздарды 2 номинация бойынша анықтайды.

 18. Конкурстың екінші этапының нәтижелері 2021 жылғы 15 маусымнан кешіктірілмей жүргізіледі.

19. Марапаттау рәсімі Нұр-Сұлтан қаласында Конкурс жеңімпаздарының қатысуымен (онлайн карантиндік режимде) өткізіледі.

20. Конкурс нәтижелері жеңімпаздар марапатталған күннен бастап келесі күннен кешіктірмей Агенттіктің интернет-ресурсында және өзге де бұқаралық ақпарат құралдарында орналастырылады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«Үздік Әдеп жөніндегі уәкіл»

республикалық байқауын өткізу жөніндегі

әдістемелік ұсынымдарына 1-қосымша

**ХАБАРЛАНДЫРУ**

**Құрметті «Үздік Әдеп жөніндегі уәкіл»**

**республикалық байқауының қатысушылары**

Ағымдағы жылдың «\_\_\_» мен «\_\_\_» \_\_\_\_\_\_\_\_\_\_\_\_\_ аралығында «Үздік Әдеп жөніндегі уәкіл» республикалық байқауына қатысуға өтініштер қабылданады.

Республикалық байқауға қатысу үшін үміткерлерлерге келесі құжаттарды ұсынуды сұраймыз:

1) Республикалық байқауға қатысуға өтінім;

2) қызметі жөніндегі есеп;

3)п«Менің мемлекеттік қызметшілердің моральдық-әдептік құндылықтарын дамытуға қосқан үлесім» тақырыбы бойынша уәждемелік эссе*.*

«Үздік Әдеп жөніндегі уәкіл» республикалық байқауын өткізу тәртібі және шарттары, өтініш нысаны, қызметі жөніндегі есеп және уәждемелік эссеге талаптар Қазақстан Республикасы Мемлекеттік қызмет істері агенттігінің интернет-ресурсында орналастырылған «Үздік Әдеп жөніндегі уәкіл» республикалық байқауын өткізу жөніндегі әдістемелік ұсынымдарда айқындалған.

Құжаттарды қабылдау келесі мекенжай бойынша жүргізіледі: \_\_\_\_\_\_\_\_\_\_\_\_\_\_\_\_.

Байланыс телефондары: \_\_\_\_\_\_\_\_\_\_\_\_\_\_\_\_\_\_\_\_\_\_\_.

«Үздік Әдеп жөніндегі уәкіл»

республикалық байқауын өткізу жөніндегі

әдістемелік ұсынымдарына 2-қосымша

|  |  |  |
| --- | --- | --- |
|  |  |  |
|  |  | Қазақстан Республикасының Мемлекеттік қызмет істері агенттігі  |
|  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  Әдеп жөніндегі уәкілдің аты-жөні, мемлекеттік органның атауын көрсету |
|  |  |  |
|  |  |
|  |  |
|  |  |

Өтініш

Маған «Үздік Әдеп жөніндегі уәкіл» республикалық байқауына қатысуға рұқсат етуіңізді сұраймын.

Байқау шарттарымен таныстым және келісемін.

 \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (күні) (қолы)

«Үздік Әдеп жөніндегі уәкіл»

республикалық байқауын өткізу жөніндегі

әдістемелік ұсынымдарына 3-қосымша

**Әдеп жөніндегі уәкілдердің қызметін бағалау өлшемдері**

|  |  |  |
| --- | --- | --- |
| **№****р/с** | **Өлшемдер** | **Жоғарғы баға (балл)** |
| **1** | **2** | **3** |
| 1. | Мемлекеттік қызметшілерге, жеке және заңды тұлғаларға консультациялық көмек көрсету | 5 |
| 2. | Өтінішті қарау қорытындысымен өтініш иелерінің құқықтарын қалпына келтіру | 5 |
| 3. | Бұқаралық ақпарат құралдарының және жұртшылықтың қатысуымен жүргізілген түсіндірме және алдын алу шаралары | 5 |
| 4. | Азаматтық қоғам институттарымен бірлесіп іске асырылатын жобалар | 5 |
| 5. | Уәждемелік эссе | 5 |
| 6. | Ұжымның әдептік деңгейіне әсер ету дәрежесі *(*\**2017-2018 жж.* *қызметтік әдеп нормалары бұзушылықтары және мемлекеттік қызметке кір келтіретін тәртіптік теріс қылықтар үшін жауапкершілікке тартылған мемлекеттік қызметшілердің саны бойынша мемлекеттік орган бөлігінде ҚСжАЕК мәліметі ескеріледі)* | 5 |

 \* жасалған құқық бұзушылықтардың мемлекеттік органның штаттық санына пайыздық арақатынасы